                            
[image: konturas]

ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL BENDRŲJŲ REIKALŲ SKYRIAUS VEDĖJO PAREIGYBĖS APRAŠYMO PATVIRTINIMO

2020 m. sausio     d. Nr.
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 4 dalies 1 punktu, Valstybės tarnautojų pareigybių aprašymo ir vertinimo metodikos, patvirtintos Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“, 15 punktu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 23.6 papunkčiu:
1. T v i r t i n u Bendrųjų reikalų skyriaus vedėjo pareigybės aprašymą (pridedama).
2. P r i p a ž į s t u netekusiais galios rajono savivaldybės administracijos direktoriaus įsakymus:
2.1. 2018 m. kovo 6 d. įsakymo Nr. AT-251 „Dėl Bendrųjų reikalų skyriaus valstybės tarnautojų pareigybių sąrašo ir pareigybių aprašymų patvirtinimo“ 1.2.1 papunktį.
2.2. 2019 m. birželio 11 d. įsakymą Nr. AP-319 „Dėl pavedimo vykdyti rajono savivaldybės Etikos komisijos atsakingojo sekretoriaus pareigas“.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius							Dainius Grincevičius










Parengė
Bendrųjų reikalų skyriaus vedėja

Rita Vaičiūnienė

